"ንኤርትራውያን ብጣዕሚ እዩ ኣጨኒቕዎም ዘሎ። ምኽንያቱ ብዙሕ ኤርትራዊ ናብተን ናይ ኤርትራ ጎረባብቲ ሃገራት ዝኾና ኢትዮጵያን ሱዳንን፡ ብብዙሕ ምኽንያታት ብዙሕ ሰብ ዝገሸለን እየን። ሕጂ ግና ናብ ኢትዮጵያንን ሱዳንን ምጋሽ ክኽልከል ማለት እዩ" ብምባል ኤርትራውያን ናብተን ሃገራት ብምምራሕ ስድርኦም ዝረኽብሉ ዕድል ዝመንመነ ከምዝኾነ የረድእ። ስደተኛ ዝበሃል ምስቲ ኣብ ሃገሩ ዘሎ መንግስቲ ፖለቲካዊ ፀገም ዘለዎ እዩ። እዚ ማለት እንተስ ብፖለቲካዊ ርኢቶ፣ ብሃይማኖት፣ ወይ ብኻልእ፡ መሰረታዊ መሰልካ ዝግህስ መንግስቲ ስለዝሃድነካ ተባሂሉ እዩ፡ ናይ ዑቕባ መሰልካ ዝሕለወልካ ዝብል እቲ በዓል ሞያ ሕጊ፡ ብመሰረት እዚ፡ ሓደ ሰብ እቶም ዑቕባ ዝሃብዎ መንግስቲ ብዘይፈልጥዎ ኣገባብ እንድሕር ናብ ሃገሩ ዝኸይድ ኮይኑ፡ የታልል እዩ ዘሎ ይብል። ይኹን'ምበር በዚ መገዲ ናብ ሃገሮም ዝኸዱ ውሑዳት ከምዝኾኑን ንኹሎም ስደተኛታት ከምዘይውክሉን ድማ ይገልፅ። "እቲ ሕጊ ኣብ ስደተኛታት ፅልኢት ብዘለዎም'ዩ ማዕቢሉ" ዛጊት እዚ ሕጊ ንምንታይ ኣድልዩ?
